আর এতসব অভিযোগের জেরেই যৌন হেনস্তাকারীদের বিরুদ্ধে একজোট হয়েছেন বলিউডের নারী পরিচালকরা। ১১ জন অভিনেত্রী ও নারী চলচ্চিত্র নির্মাতা যৌথভাবে ঘোষণা দিয়েছেন, যৌন হেনস্তাকারীদের সঙ্গে তারা কাজ করবেন না। তাদের যৌথ স্বাক্ষরিত একটি বিবৃতিপত্র সম্প্রতি সামাজিক যোগাযোগমাধ্যমে প্রকাশ পেয়েছে। বিবৃতিতে স্বাক্ষর করেছেন অলংকৃতা শ্রীবাস্তব, গৌরী শিন্ধে, কিরণ রাও, কঙ্কনা সেন শর্মা, মেঘনা গুলজার, নন্দিতা দাস, নিতিয়া মেহরা, রীমা কাগতি, রুচি নারাইন, সোনালি বোস ও জয়া আখতার।